b'\n_START_ARTICLE_\nAd\xc3\xa9la\xc3\xafde Labille-Guiard\n_START_SECTION_\nStudier\n_START_PARAGRAPH_\nSelv om hun ble en mester i \xc3\xa5 male miniatyrer, pasteller og oljemalerier er lite kjent n\xc3\xa5r det gjelder hennes utdannelse. En viktig grunn til at dette er ukjent, er tids\xc3\xa5nden som dikterte at mestere (hovedsakelig mannlige) ikke kunne ha kvinner som elever. Samfunnet mente at de ikke ville klare \xc3\xa5 l\xc3\xa6re noe n\xc3\xa5r undervisningen foregikk sammen med menn._NEWLINE_I puberteten studerte Labille-Guiard maling av miniatyrportretter hos oljemaleren Fran\xc3\xa7ois-Elie Vincent som var en venn av familien. Takket v\xc3\xa6re hans kontakter ble hennes tidlige arbeider stilt ut i Acad\xc3\xa9mie de Saint-Luc. I l\xc3\xa6retiden m\xc3\xb8tte hun sin fremtidige mann, Vincents s\xc3\xb8nn, Fran\xc3\xa7ois-Andr\xc3\xa9._NEWLINE_Etter at hun i 1769 giftet seg med Louis-Nicolas Guiard, gikk hun i l\xc3\xa6re hos pastell-mesteren Quentin de la Tour inntil han giftet seg i 1774. En av pastellene hennes av en magistrat ved Acad\xc3\xa9mie de Saint-Luc ble utstilt n\xc3\xa5r l\xc3\xa6retiden var over. Labille-Guiard fortsatte \xc3\xa5 stille ut sine arbeider i Acad\xc3\xa9mie de Saint-Luc frem til det stengte i 1776. Etter dette stilte hun ut i Salon de la Correspondance.\n_START_SECTION_\nAcad\xc3\xa9mie de Saint-Luc og Salons frem til 1782\n_START_PARAGRAPH_\nLabille-Guiard ble tatt opp ved Acad\xc3\xa9mie de Saint-Luc i 1769 som Fran\xc3\xa7ois-Elie Vincents l\xc3\xa6rling. Hun var da tyve \xc3\xa5r gammel. Arbeidet hun leverte for opptaket var en miniatyr som senere har forsvunnet, og det finnes heller ingen beskrivelse av den. Acad\xc3\xa9mie de Saint-Luc, som var kjent for de mange kvinnelige medlemmene (i 1777 130), ga Labille-Guiard muligheten for \xc3\xa5 ut\xc3\xb8ve kunst p\xc3\xa5 et profesjonelt plan._NEWLINE_Den f\xc3\xb8rste utstillingen hun deltok p\xc3\xa5 fant sted ved akademiet i 1774. Etter dette ble hennes arbeider ofte sammenlignet med Elisabeth Vig\xc3\xa9e-Lebruns. Hun var ogs\xc3\xa5 medlem av Acad\xc3\xa9mie de Saint-Luc og en av Labille-Guiards samtidige._NEWLINE_Akademiets utstilling (Salon) viste seg v\xc3\xa6re s\xc3\xa5 vellykket at det kongelige akademiet med st\xc3\xb8tte fra kongehuset utstedte et edikt i mars 1776. Ediktet avskaffet \xc2\xabgilder, laug og kunst- og h\xc3\xa5ndverkssamfunn\xc2\xbb. Dette f\xc3\xb8rte til at Acad\xc3\xa9mie de Saint-Lucs stengte i 1777._NEWLINE_Labille-Guiard negynte n\xc3\xa5 forberede sin s\xc3\xb8knad om opptak ved det Kongelige akademiet ved \xc3\xa5 studere oljemaleri, og gikk i l\xc3\xa6re hos barndomsvennen Fran\xc3\xa7ois-Andr\xc3\xa9 Vincent. Et av opptakskravene var at en fremtidig elev skulle presentere minst ett oljemaleri. I 1781 stilte hun ut noen pasteller og portretter i olje av mannen sin og Guillame Voiriot (en l\xc3\xa6rer ved det Kongelige akademi) i Salon de la Correspondance, en permanent utstilling der kunstnere som stod utenfor det Kongelige akademiet kunne stille ut mot at de betalte et mindre honorar, Kritikerne tok vel imot hennes arbeider._NEWLINE_Som oljemaler og pastelltegner ble Labille-Guiard snart lagt merke til, og med Fran\xc3\xa7ois-Andr\xc3\xa9 Vincents hjelp ble hun kjent i Frankrike. Hun ble ogs\xc3\xa5 tatt opp som medlem av det Kongelige Akademi. Vincents hjelp bestod i at han henviste flere av sine venner ved det Kongelige akademi til henne for at de skulle bli foreviget i olje eller pastell, blant disse var Joseph-Marie Vien, professor Bachelier og Joseph-Beno\xc3\xaet Suv\xc3\xa9e.\n_START_SECTION_\nSamlinger\n_START_PARAGRAPH_\nArbeider fra hennes h\xc3\xa5nd befinner seg i flere samlinger verden over, blant disse er Gettymuseet i California, Louvre i Paris, Metropolitan Museum of Art i New York, the National Gallery of Art i Washington D.C., Nasjonalmuseet i Warszawa og Versailles._NEWLINE_Labille-Guiard er en av de 999 kvinnene som er representert p\xc3\xa5 \xc2\xabthe Heritage Floor\xc2\xbb som er en del av Judy Chicagos installasjon The Dinner Party. Installasjonen befinner seg i en avdeling i Brooklyn museum kalt Elizabeth A. Sackler Center for Feminist Art.'